**Question & Answer for H.S. 2nd Year’ 2021**

**Sub: Political Science**

**Group-B**

**Unit-1, Date: 02-07-21**

2. Explain the Congress dominance in the first three general elections.

(প্ৰথম তিনিটা সাধাৰণ নিৰ্বাচনত কংগ্ৰেছৰ আধিপত্য ব্যাখ্যা কৰা)-6 (2015)

Ans: ভাৰতীয় জাতীয় কংগ্ৰেছ জাতীয় আন্দোলনৰ মূল পৃষ্ঠপোষক তথা দেশখনৰ একমাত্ৰ সংগঠিত দল । ভাৰতৰ ৰাজনীতিত জৱাহৰলাল নেহৰু আছিল অতি জনপ্ৰিয় আৰু প্ৰভাৱশালী নেতা ।তেওঁ গোতেই দেশ ভ্ৰমণ কৰি কংগ্ৰেছ দলৰ প্ৰচাৰ অভিযান চলাইছিল ।প্ৰথম সাধাৰণ নিৰ্বাচনত এই দলে লোকসভাৰ মুঠ 489 খন আসনৰ ভিতৰত 364 খন আসন লাভ কৰে ।লোকসভা নিৰ্বাচনৰ লগতে ৰাজ্যিক বিধানসভাৰ নিৰ্বাচনতো কংগ্ৰেছে বিপুল আসন লাভ কৰি জয়যুক্ত হয় ।1957 চনত অনুষ্ঠিত দ্বিতীয় সাধাৰণ নিৰ্বাচনত মুঠ 494 খন লোকসভাৰ আসনৰ ভিতৰত কংগ্ৰেছ দলে 371 খন আসন দখল কৰি একক সংখ্যাগৰিষ্ঠ দল হিচাপে পৰিগণিত হয় ।একেদৰে 1962 চনত অনুষ্ঠিত তৃতিয় সাধাৰণ নিৰ্বাচনতো মুঠ 494 খন আসনৰ ভিতৰত কংগ্ৰেছ দলে অকলে 361 খন আসন লাভ কৰি তৃতীয়বাৰৰ বাবে চৰকাৰ গঠন কৰিবলৈ সক্ষম হৈছিল আৰু তৃতীয়বাৰৰ বাবে পণ্ডিত জৱাহৰলাল নেহৰু ভাৰতৰ প্ৰধানমন্ত্ৰী হয় ।

কংগ্ৰেছে প্ৰত্যেক চাৰিখন আসনৰ তিনিখনত জয়লাভ কৰা আৰু শতকৰা হিচাপত 74 ভাগ আসন লাভ কৰিবলৈ সক্ষম হিছিল ।অৱশ্যে মুঠ ভোটৰ 45 ভাগ পাইও তিনিওটা নিৰ্বাচনত একক ভাবে চৰকাৰ গঠন কৰিছিল ।এই ক্ষেত্ৰত ভাৰতত প্ৰচলিত নিৰ্বাচন ব্যৱস্থাইও দলটোক সহায় কৰিছিল ।যি দলে বেছি ভোট পায় সেই সমানুপাতিক অংশতকৈ বেছি আসন পায় যিটো কংগ্ৰেছৰ সপক্ষে গৈছিল ।যদি আমি অ-কংগ্ৰেছী প্ৰাৰ্থীৰ ভোট একগোট কৰোঁ তেন্তে ইয়াৰ মুঠ ভোট কংগ্ৰেছতকৈ বেছি হ’ব ।অ-কংগ্ৰেছী ভোটবোৰ বিভিন্ন দল আৰু প্ৰাৰ্থীৰ মাজত ভাগ হয়; আৰু কংগ্ৰেছ সহজে জয় হয় ।

---

**Unit-2**

1. Q: Explain briefly about ‘Two-Nation Theory’.

(‘দ্বি-জাতি তত্ব’ সম্পৰ্কে চমুকৈ ব্যাখ্যা কৰা)-4(2016)

Ans: দ্বি-জাতি তত্ব 1947 চনৰ ভাৰত বিভাজনৰ মূল আধাৰ আছিল ।এই তত্ব মুছলিম লীগৰ নেতা মহম্মদ আলী জিন্নাই আগবঢ়াইছিল ।এই তত্বৰ মূল কথা এইয়ে যে ভাৰতবৰ্ষ আচলতে এটা জাতিৰ দ্বাৰা গঠিত হোৱা নাই-ই দুটা পৃথক জাতিৰ সমষ্টি ।এই পৃথক জাতি দুটাৰ আধাৰ হ’ল ধৰ্ম আৰু জাতি দুটা হ’ল ক্ৰমে হিন্দু আৰু মুছলিম ।এই দুটা জাতি এটা ৰাজনৈতিক শাসন ব্যৱস্থাৰ মাজত থাকিব নোৱাৰে ।গতিকে হিন্দু আৰু মুছ্লিমসকলৰ বাবে দুখন পৃথক ৰাষ্ট্ৰ গঠন কৰিব লাগে ।এই তত্বৰ আধাৰতে মুছলিম লীগে মুছলিম সকলৰ বাবে ‘পাকিস্তানৰ’ দাবী উত্থাপন কৰিছিল ।

1940 ৰ দশকত এই দাবীৰ সমৰ্থনত মুছলিম লীগে গঢ়ি তোলা তিব্ৰ আন্দোলন আৰু বৃটিছ ঔপনিৱেশিক শাসকে আগবঢ়োৱা পৃষ্ঠপোষকতাৰ ভিত্তিত 1947 চনৰ 14 আগষ্টত ‘পাকিস্তান’ আৰু 15 আগষ্ট তাৰিখে ভাৰতবৰ্ষ নামৰ দুখন সাৰ্বভৌম ৰাষ্ট্ৰই জন্মলাভ কৰে ।